OpenLLM-France/wikimedia huggingface dataset:
# A Serious Man

A Serious Man (euskaraz Gizon Serioa) 2009ko Joel Coen eta Ethan Coen estatubatuar zinema zuzendari, ekoizle eta gidoigileek zuzendu, ekoiztu eta idatzitako komedia beltzeko filma bat da. Michael Stuhlbarg, Richard Kind eta Fred Melamed aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1967, Minnesota. Larry Gopnik (Michael Stuhlbarg) bere bizitza bapatean nola gainbeheran doan ikusten duen fisika irakasle bat da. Larry gizon zintzoa, senar leiala eta maitekorra, aita ona eta irakasle fin eta serioa da. Baina, bat-batean, bere bizitza okertzen hasiko da. Bere emazteak inongo azalpenik eman gabe lagako du, eta haren maitaleak umeen onerako etxea utzi eta ostatu batera lekualdatu dadin konbentzituko du. Bat-batean, Larryren ibilbide profesionala mezu anonimo batzuez mehatxatua egongo da, hauetan nolabaiteko traizioa egin izana leporatzen zaio. Hori gutxi balitz, bere emaztearen maitalea auto istripu batean hiltzen denean emazteak haren ehorzketa ordaindu dezan derrigortuko du. Eta bere zoritxarra biribiltzeko, bere anaia jokozalearen finantza ordaindu beharko du. Hainbeste ezbehar ikusi arren, Larryren zoritxarra ikusi eta barre-algararik egitea ezinezkoa da, beharbada bere bizitza eta istorioak guztioi ohikoegia zaigun mundua oroitarazten baitigu.

## Aktoreak

| Michael Stuhlbarg: Lawrence "Larry" Gopnik. Richard Kind: Arthur Gopnik, Larryren anaia. Sari Wagner Lennick: Judith Gopnik, Larryren emaztea. Fred Melamed: Sy Ableman. Aaron Wolff: Danny Gopnik. Jessica McManus: Sarah Gopnik. Peter Breitmayer: Brandt jauna Adam Arkin: Don Milgram. George Wyner: Nachter errabinoa. Katherine Borowitz: Mimi Nudell. Fyvush Finkel: Reb Groshkover. | Simon Helberg: Scott Ginzler errabinoa. Andrew S. Lentz: Mark Sallerson. Jack Swiler: Howard Altar. Tim Harlan-Marks: Hebreerar ikastetxeko autobus gidaria. Benjy Portnoe: Ronnie Nudell. Brent Braunschweig: Mitch Brandt. Ari Hoptman: Arlen Finkle. Michael Lerner: Solomon Schlutz. David Kang: Clive. Steve Park: Cliven aita. Amy Landecker: Vivienne Samsky andrea. Warren Keith: Dick Dutton (ahotsa). |

## Kanpo estekak

* A Serious Man filmaren iragarkia ikusgai. Youtube.com (Ingelesez)
* A Serious Man filmaren webgunea (Ingelesez)
* A Serious Man filmaren IMDBko fitxa irakurgai (Ingelesez)
* Datuak: Q300555
* Multimedia: A Serious Man / Q300555
# Ahuleria

Ahuleria elikagai, bitamina eta energia-ahorakinen murrizketa larria da. Malnutrizio modurik muturrekoena da, elikagai gutxiegi izatearen ondorioz. Pisu-galera, tasa metabolikoaren murrizketa eta muturreko ahultasuna ditu ezaugarri. Gaixorik daudenek kalte larriak jasan ditzakete organoetan, eta, azkenik, hil egin daitezke, elikadura-gutxiegitasunagatik. Ahuleria kasuak ortorexia, anorexia, bigorexia eta bulimiarekin loturik ere ager daitezke.
Zentzu metaforikoan ere aplikatzen da, erakundeak, korporazioak, erakunde politikoak, sozialak eta abar aipatzean.

## Erreferentziak

* ↑ (Ingelesez) Disease-Related Malnutrition: An Evidence-Based Approach to Treatment. .

## Kanpo estekak

* Datuak: Q853930
* Multimedia: Starvation / Q853930
# Ahuatlán (udalerria)

Ahuatlán Mexikoko udalerri bat da. Puebla estatuan kokatua dago. 2010ean 3.403 biztanle zituen 184,07 km²ko azaleran. Herriburua [[Ahuatlán (Ahuatlán)|Ahuatlán]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1998734
* Multimedia: Ahuatlán Municipality, Puebla / Q1998734
# Ahuas

Ahuas Hondurasko Gracias a Dios departamenduko udalerri bat da. 1800.63 km²ko azalera du eta 2013ko datuen arabera 7770 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q2393126
# Ahuazotepec (udalerria)

Ahuazotepec Mexikoko udalerri bat da. Puebla estatuan kokatua dago. 2010ean 10.457 biztanle zituen 60,53 km²ko azaleran. Herriburua [[Ahuazotepec (Ahuazotepec)|Ahuazotepec]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2984709
* Multimedia: Ahuazotepec Municipality / Q2984709
# Ahualulco (udalerria)

Ahualulco Mexikoko udalerri bat da. San Luis Potosí estatuan kokatua dago. 2010ean 18.644 biztanle zituen 775,62 km²ko azaleran. Herriburua [[Ahualulco del Sonido 13 (Ahualulco)|Ahualulco del Sonido 13]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q25000693
# Ahuehuetitla (udalerria)

Ahuehuetitla Mexikoko udalerri bat da. Puebla estatuan kokatua dago. 2010ean 2.008 biztanle zituen 72,71 km²ko azaleran. Herriburua [[Ahuehuetitla (Ahuehuetitla)|Ahuehuetitla]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1998679
* Multimedia: Ahuehuetitla, Puebla / Q1998679
# Ahuimanu (Hawaii)

Ahuimanu Ameriketako Estatu Batuetako erroldak esleitutako leku bat da. Honolulu konderrian dago, Hawaii estatuan. 8.969 biztanle ditu, 6,978697 kilometro koadroko azaleran banatuta.

## Ikus, gainera

* Honolulu konderria

## Kanpo estekak

* Datuak: Q2152159
* Multimedia: ʻĀhuimanu / Q2152159
# Ahualulco de Mercado (udalerria)

Ahualulco de Mercado Mexikoko udalerri bat da. Jalisco estatuan kokatua dago. 2010ean 21.714 biztanle zituen 274,09 km²ko azaleran. Herriburua [[Ahualulco de Mercado (Ahualulco de Mercado)|Ahualulco de Mercado]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1658614
* Multimedia: Ahualulco de Mercado Municipality / Q1658614
# Akre

Akre honakoa izan daiteke:
* Akre (neurria), luze-zabalera (eremua) neurtzeko
* Akre edo Donibane Akrekoa, (hebreeraz Akko, arabieraz Akka) egun Israelgo itsasertzean dagoen hiria

## Ikus, gainera

* Acre
# Akpatok uhartea

Akpatok uhartea (frantsesez: île Akpatok; ingelesez: Akpatok Island) Nunavuteko uhartea da, Kanadako Uhartedi Artikoko uharte hustuetako bat dena.
Uharteak Akpat (euskaraz: «ipar-martin») izena du, uhartea inguratzen duten kareharrizko labarretan bizi den hegazti mota bat. Hartz polarra, itsas txakurrak eta mortsa bertan ere bizi dira.
Akpatok uhartea 903 km²-ko azalerarekin (Kanadako 53.a eta Nunavuteko 37.a), kareharrizko uhartea da nagusiki, eta itsaslabar malkartsuz inguratuta dago, 150 metrotik 250 metrora itsas mailatik gora. Itsaslabarrak, leku askotan, sakan sakonez hautsita daude, 23 kilometro zabal eta 45 kilometro luze den goi-lautadara iristeko.

## Erreferentziak

* ↑ (Ingelesez) bsc-eoc.org. Akpatok Island. .

## Kanpo estekak

* Datuak: Q420625
# Akranes

Akranes Islandiako mendebaldean dagoen udalerria, Vesturland eskualdekoa.
2013an 6.625 biztanle zituen. Lehenengo biztanleak IX. mendean ailegatu ziren: Irlandatik zetozen bikingo bi, Þormóður eta Ketill, Bresiren semeak.

## Herritar ospetsuak

* Jón Óskar (1921–1998), poeta
* Sigurður Jónsson (1966), futbolaria

## Kanpo estekak

* Webgune ofiziala
* Datuak: Q107398
* Multimedia: Akranes / Q107398
# Akre (Israel)

Akre edo, antzina, Donibane Akrekoa (hebreeraz: עַכּוֹ‎, ʻAkkō; arabieraz: عكّا‎, ʻAkkā), Israelgo hiri bat da, Iparraldeko barrutian dagoena. Mediterraneo Itsasoaren kostaldean, Haifako badian, dago. Hirugarren Gurutzadan Donibane Akrekoa izena hartu zuen. Bahaismoaren hiririk sakratuena da.
Erdi Aroan Gurutzatuen garrantzi handikoa gotorlekua izan zen San Joan Akrekoa. Gurutzatuek azkeneko aldiz galdu zutenean, 1291. urtean, bukatu zen gurutzatuen Palestinako egonaldia. Berengaria Nafarroakoa infanta bertan bizi zen Rikardo I.a Ingalaterrakoa bere senarra Palestinan izan zen bitartean.

## Historia
### Burdin Aroan

Burdin Aroan, Akre politikoki eta kulturalki Feniziarren hirietako bat zen. Itun Zaharraren Epaileen liburun, Akko israeldarrek kanaandarrengandik konkistatu ezin izan zuten lekuen zerrenda batean agertzen da. Geroago Asherren leinuaren lurraldearen barruan aipatzen da, eta, geroago, erromatar garaian, Flavio Joseforen kroniken arabera, Salomon erregearen gobernadore probintzialetako batek agintzen zuen. K.a. 725 inguruan, Akre Sidon eta Tirorekin elkartu zen Shalmanasar V. enperadore neoasirioaren aurkako matxinada batean.

## Herri eta hiri senidetuak

* Pisa (Italia), 1998
* Bregenz (Austria)
* Arroxela (Frantzia), 1972
* Recklinghausen (Alemania)
* Bielsko-Biała (Polonia)
* Canton (Ohio) (Ameriketako Estatu Batuak)
* Deerfield Beach (Florida) (Ameriketako Estatu Batuak)

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .
* ↑ Lur entziklopedietatik hartua.
* 1 2 (Ingelesez) Becking, Bob. (1992). The Fall of Samaria: An Historical and Archaeological Study. Brill, 31–35 or. ISBN 90-04-09633-7..
* ↑ Epaileak 1:31.
* ↑ Gatgounis, George J. II. (1997). «The role of the philistines in the hebrewBbible» Teresianum 48 (1997/1): 373-385..
* ↑ Comune di Pisa. Pisa – Official Sister Cities. .
* ↑ www.ville-larochelle.fr. La Rochelle: Twin towns. .
* ↑ © 2008 Urzędu Miejskiego w Bielsku-Białej. Bielsko-Biała – Partner Cities. .

## Kanpo estekak

* Webgune ofiziala
* Datuak: Q126084
* Multimedia: Acre (city) / Q126084
# Akradina

Acradina edo Akradinaren (Ἀχραδίνη) izenak basamakatzen lurra esan nahi zuen. Sirakusako Pentapoliko auzo baten izena zen, Ortigiako iparraldean, eta ekialdeko kostatik hedatzen zen, gaurko Santa Luzia eta Grottasanta auzoetarino. Gelonaren harresiek Titxetik bereizten dute, (egungo Mazzanti aldirietan). Akradinak kostaldea harresiekin babesten zuen itsasoko erasoak ekiditzeko. Horretarako, gero kaputxinoen izeneko harrobia, uztiatzen zen harria ateratzeko.

## Bibliografia

ORSI, Paolo: Sepolcro arcaico dell'Acradina e terrecotte varie rinvenute presso Siracusa, R. Accademia dei Lincei, 1893

## Kanpo estekak

* Datuak: Q3604754
# Akrahreppur

Akrahreppur Islandia iparraldean kokatua dagoen udalerria da, Norðurland vestra eskualdean kokatua.
Skagafjörður fiordoan kokaturik, fiordoko beste herrigunek Skagafjörður udalerria sortu zuten 1998an. Herriko biztanle gehienek nekazaritzan egiten dute lan.

## Kanpo estekak

* Datuak: Q420730
* Multimedia: Akrahreppur / Q420730
# Akrazia

Akrazia agintea ukatzen duen jarrera politikoa da. Maiz, anarkiaren pareko kontzeptu gisa erabiltzen bada ere, kontzeptu desberdina: anarkian, Estatua eta gobernua ukatzen diren bitartean, akraziak agintea eta horrek dakarren hertsapena ukatzen ditu.

## Kanpo estekak

* Datuak: Q420752
# Akotz

Akotz Lapurdiko Donibane Lohizune udalerriko kostaldeko auzo bat da. Erdigune edo herrigunetik nahiko ipar-mendebaldera eta oso urruti dago, Getaria udalerriaren alboan.
Bordele-Irun trenbidea eta RN-10 errepideak zeharkatzen dute.
Auzo honetan Donibane-Ziburuko Gaztetxea, Maiarkobaitako hondartza eta Maria Bihotz Garbia edo Akotzeko kapera daude.

## Iruditegia

* Maiarko hondartza.
* Donibane-Ziburuko Gaztetxea
* Akotzeko kapera.
* Maiarkobaitako hondartzaren sarrera.

## Kanpo estekak

* Datuak: Q2823421
* Multimedia: Acotz / Q2823421
* ↑ EODA, Akotz
# Anaphantis

Anaphantis Yponomeutidae familiako tximeleta genero bat da. Bere espezie tipoa Anaphantis isochrysa da.

## Espezieak

| Espeziea | Egoera |
| Anaphantis aurantiaca | daturik gabe |
| Anaphantis aurifraga | daturik gabe |
| Anaphantis isochrysa | daturik gabe |
| Anaphantis protona | daturik gabe |
| Anaphantis zonotorna | daturik gabe |

## Kanpo estekak

* Datuak: Q4751520
# Anapo

Anapo (sizilieraz: Ànapu) Siziliako ibaia da, Itsaso Jonikoan ahoa duena. Lauro mendian jaioa, Sirakusa inguruko eskualdea zeharkatzen du.
Bere izenak grezieraz ikusezin esan nahi du, izan ere, bere ibilbide gehiena lurpean egiten du. Anapos jainkoaren mitoa ibaiarekin lotura du.

## Ikus, gainera

* Hipokrates Sirakusakoa

## Kanpo estekak

* Datuak: Q486100
* Multimedia: Anapo / Q486100
# Anapsida

    Ez nahasi Anaspida arrain klase iraungituarekin.
Anapsida (grezieraz an, ez, eta hapsidos, ganga) Amniota narrastien azpiklase bat da. Ez dute leihorik buru-hezurraren atzealdean, alde tenporalean. Gaur egun Testudines ordena baino ez da bizi, hau da, dortokak eta bere senideak. Lehenengo fosilak Triasikoan aurkitu dira, baina gaur egungo dortoken antza handiegia dute ordezkari zaharrenak hauek izateko. Bere ahaideak diren Synapsida eta Diapsida Karboniferoan sortu zirenez garai horretakoak direla esan daiteke.
Tradizionalki talde monofiletikoa zela uste zen, baina badirudi ahaideak ez ziren talde fosilak ere sartzen direla. Leihorik ez izatea karaktere plesiomorfiko bat denz taxoi parafiletikoa izan daiteke. Egile batzuen arabera dortokak berez leihoak galdu dituzten Diapsidaren ondorengoak izan daitezke. Dortokez gain Procolophonidae taldeak baino ez zuen lortu Permiar-Triasiko garaia gainditzea.
* Datuak: Q331974
* Multimedia: Reptiliomorpha / Q331974
* Espezieak: Anapsida
# Anaptilora

Anaptilora Gelechiidae familiako tximeleta genero bat da. Bere espezie tipoa Anaptilora isocosma da.

## Espezieak

| Espeziea | Egoera |
| Anaptilora basiphaea | daturik gabe |
| Anaptilora ephelotis | daturik gabe |
| Anaptilora eremias | daturik gabe |
| Anaptilora haplospila | daturik gabe |
| Anaptilora homoclera | daturik gabe |
| Anaptilora isocosma | daturik gabe |
| Anaptilora parasira | daturik gabe |

## Kanpo estekak

* Datuak: Q4751593
* Multimedia: Anaptilora / Q4751593
* Espezieak: Anaptilora
# Anapurus

Anapurus Brasilgo udalerri bat da, Maranhão estatuan kokatua. 13.793 biztanle ditu 608,296 km²ko eremuan.

## Ikus, gainera

* Maranhão

## Kanpo estekak

* Datuak: Q2013366
* Multimedia: Anapurus / Q2013366
# Ananuri

Ananuri (georgieraz: ანანური) Georgiako Mtsaila-Mtianeti eskualdeko Aragvi ibaiertzan dagoen gotorlekua da, Tbilisitik 66 kilometro iparraldera, Kazbegira iristeko georgiar errepide militarrean.
Ananuri gotorlekuaren gunea Aragviko dukeen (eristavis) egoitza izan zen, XIII. mendeaz geroztik eskualdea gobernatu zuen dinastia feudala. Gaztelua borroka ugarien tokia izan zen.
1739. urtean, Ananuri aurkako duketza baten indarrek erasotu zuten, Shanshe de Ksaniren agindupean eta sua piztu zioten. Aragvi klana sarraskituta izan zen. Hala eta guztiz ere, lau urte geroago, herriko nekazariak Shamsheren gobernuaren aurka matxinatu ziren, usurpatzaileak hilez eta Teimuraz II.a erregea erregutu zieten haiek gobernatzeko. Hala ere, 1746an, Teimuraz erregeak beste nekazarien matxinada zigortu behar izan zuen, Kakhetiko Heraklio II.a erregearen laguntzarekin. Gotorlekua XIX. mendearen hasiera arte erabili zen. 2007an, guneaa UNESCOren Gizateriaren Ondareko programan sartzeko behin-behineko zerrendan sartu zuten

## Arkitektura

Gotorlekuan bi gaztelu daude, harresi almenadun batek lututa. Goiko gotorlekuak dorre karratu handi bat dauka, behekoak dorre biribil bat du. Gotorlekuan bi eliza daude.

## Kanpo estekak

* Datuak: Q2600596
* Multimedia: Ananuri / Q2600596
# Anapaita

Anapaita mineral bat da.

## Ezaugarriak

Anapaita elementu kimiko mineralaren formula kimikoa hau da: Ca₂Fe²⁺(PO₄)₂*4H₂O. Sistema triklinikoaren arabera sortzen ditu kristalak.

## Erreferentziak

* 1 2 (Ingelesez) «Anapait: Mineral information, data and localities.» www.mindat.org (Noiz kontsultatua: 13-05-2019).

## Kanpo estekak

* Datuak: Q423458
* Multimedia: Anapaite / Q423458
# Ananás (Tocantins)

Ananás Brasilgo udalerri bat da, Tocantins estatuan kokatua. 10.325 biztanle ditu 1.576,973 km²ko eremuan.

## Ikus, gainera

* Tocantins

## Kanpo estekak

* Datuak: Q1948373
* Multimedia: Ananás (Tocantins) / Q1948373
# Anapu

Anapu Brasilgo udalerri bat da, Pará estatuan kokatua. 31.850 biztanle ditu 11.895,265 km²ko eremuan.

## Ikus, gainera

* Pará

## Kanpo estekak

* Datuak: Q486142
* Multimedia: Anapu / Q486142
# Anorexia

Anorexia honakoa izan daiteke:
* Sintoma bat denean, anorexia jateko gogo eza da.
* Anorexia nerbiosoa gaixoek janariari uko egiten dioten elikadura-nahaste bat da.
* Bigorexia edo alderantzizko nerbioetako anorexia masa muskularra handitzeko elikadura-nahaste bat da.
* Anafrodisia edo sexu-anorexia sexu grinarik ez izatea da.
# Anorak

Anoraka eguraldi hotzerako jantzi lodia da, maiz lumaz edo antzeko materila batez betea, kaputxaduna eta gerritik estutzen dena. Izena groenlandieratik dator; hain zuzen, inuitak izan ziren jantzia asmatu zutenak.

## Ikus, gainera

* Parka

## Kanpo estekak

* Datuak: Q567688
* Multimedia: Anorak / Q567688
# Anoplopomatidae

Anoplopomatidae arrain eskorpeniformeen familia da, iparraldeko Ozeano Bareko itsasoetan bizi dena.

## Genero eta espezieak

ITIS eta FishBaseren arabera, familiak egun 2 espezie ditu, 2 generotan banaturik:
* Anoplopoma generoa (Ayres, 1859)
** Anoplopoma fimbria (Pallas, 1814).
* Erilepis generoa (Gill, 1894)
** Erilepis zonifer (Lockington, 1880)

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ www.fishbase.org
* ↑ (Ingelesez) Anoplopomatidae. Integrated Taxonomic Information System.

## Kanpo estekak

* Datuak: Q960108
* Multimedia: Anoplopomatidae / Q960108
* Espezieak: Anoplopomatidae
# Anorbin kantoia (Gasteiz)

Anorbin kantoia Gasteizko Alde Zaharraren mendebaldeko mendi-magalean dago.

## Kokapena

Zerkabarren kalean hasten da eta Hedegile kaleraino iristen da, Jesusen Zerbitzarien, Errementari eta Zapatari kaleak zeharkatu ondoren. 150 metroko luzera du eta desnibela 24 metrokoa da.

## Historia

Henrike Knörr eta Elena Martínez de Madina Salazarrek idatzitako “Toponimia de Vitoria I – Gasteizko toponimia I” (Euskaltzaindia, 2009) liburuaren arabera 1887ko urriaren 12an eman zitzaion kantoiari egungo izena.

## Kanpo estekak

* Datuak: Q56596667
* Multimedia: Cantón de Anorbín, Vitoria-Gasteiz / Q56596667
# Anorexia (sintoma)

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
    Artikulu hau sintomari buruzkoa da; gaixotasuna gaitzat duena beste hau da: «Nerbiotako anorexia»
Anorexia hitzak jangurarik eza esan nahi du, askotan gaixotasun sintomatzat hartzen denean. Nerbioetako anorexiarekin nahastu ohi den terminoa da: nerbioetako anorexia, ordea, jate nahaste bat da, pisua jaitsarazten duena eta heriotza eragin dezakeena.

## Erreferentziak

* ↑ (Alemanez) Psyhogeos, Matina. (2016-04-14). English Words Deriving from the Greek Language. Page Publishing Inc ISBN 9781682134283. (Noiz kontsultatua: 2018-06-01).

## Kanpo estekak

* Datuak: Q254327
* Multimedia: Anorexia (symptom) / Q254327
# Anori

Anori Brasilgo udalerri bat da, Amazonaseko estatuan kokatua. 17.194 biztanle ditu 6.036,364 km²ko eremuan.

## Ikus, gainera

* Amazonaseko estatua

## Kanpo estekak

* Datuak: Q931090
* Multimedia: Anori (Amazonas) / Q931090
# Angüés

Angüés Huescako udalerria da.

## Ikus, gainera

* Huescako udalerrien zerrenda

## Kanpo estekak

* Datuak: Q1769704
* Multimedia: Angüés / Q1769704
# Angón

Angón Guadalajarako udalerria da, La Serranía eskualdean dagoena.
2009ko urtarrilaren 1eko erroldaren arabera 24 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q634203
* Multimedia: Angón / Q634203
# Angélica Orue

Angélica Orue Zubiaur (Laudio, Araba, 1926ko azaroaren 26a - ) albaitari aitzindaria da.

## Biografia

Angélicaren ama Maria Asunción Zubiaur izan zen, Tomas Zubiaur albaitari arabarraren alaba, aita berriz, Luis Orue ferratzailea.
Albaitari familiako Angélicak albaitaritza zaletasuna, batez ere, bere amari zor dio, antza, beharbada amak atsekabez, garai batean genero maskulinoari hain lotuta zegoen lanbide batera jauzi egin ez zuelako.
Gasteizen Batxilergoan amaitu ondoren, Zaragozako Albaitaritza Fakultatean egin zuen karrera (Promozioa 1946-1951).Ikasketak amaituta laguntzaile gisa lan egin zuen Animalien Biologiako Patronatuko Zooteknia Zerbitzuko laborategian, Madrilen.1955tik eta 1963ra, Natura Zientzietako eskolak eman zituen Laudioko Canciller Ayala Institutuan, eta albaitari gisa aritu zen Arakaldoko (Bizkaia) etxalde batean.Albaitari Titularren Kidegorako oposizioak gainditu ondoren, Moyara (Kanaria Handia) bidali zuten 1963ko abenduaren 1etik aurrera, eta lekualdatze-lehiaketa bidez, 1964an Kanaria Handiko Las Palmas hiriburuko udaletxera igaro zen. 1964 eta 1970 bitartean, uharteko hainbat institututan irakasten jarraitu zuen.1971n Kanaria Handiko Las Palmasen Babes Zibileko buru izendatu zuten.
1977ko abenduaren 28an Bizkaiko Osasun Buruzagitzako albaitari titular kargua hartu zuen, eta 1986an lurralde horretako Kanpo Osasun Ataleko buru izendatu zuten. Kargu hori 1991ko azaroaren 26an bete zuen erretiroa hartu zuen arte.
1978an, Bilboko Vista Alegre zezen-plazan zaldien azterketan jardun zuen lehen emakume albaitaria izan zen.

## Aitortzak

* 2001ean, Bizkaiko Albaitarien Elkargo Ofizial Ohoretsuaren ohorezko lehendakari izendatu zuten.
* 2018an Bilboko Medikuntza Zientzien Akademiak bere 123. ekitaldi instituzionalean ohorezko saria eman zion Angélica Orue Zubiaur Bizkaiko Albaitarien Elkargo Ofizialeko kideari, albaitaritza espezialitatean.
* 2019an Itzalpeko emakumeak erakusketa antolatu zuen Laudioko Udala Lamuza parkean. Laudioko 9 emakume erreferente omendu zituzten, haien artean, Angélica Orue, emakume aintzindaria.

## Erreferentziak

* ↑ Santisteban, Francisco L. Dehesa. (2019). «Primeras mujeres veterinarias en Bizkaia» Las ciencias veterinarias al servicio de la sociedad: Actas del XXV Congreso Nacional y XVI Congreso Iberoamericano de Historia de la Veterinaria: Toledo, 15, 16 y 17 de Noviembre de 2019, 2019, ISBN 9788409148363, págs. 320-324 (Colegio Oficial de Veterinarios de Toledo): 320–324. ISBN 978-84-09-14836-3. (Noiz kontsultatua: 2023-03-04).
* ↑ file:///C:/Users/Usuario/Downloads/pag34-35%20(2).pdf
* ↑ «La Academia de Ciencias Médicas de Bilbao reconoce a una veterinaria» www.animalshealth.es (Noiz kontsultatua: 2023-03-04).
* ↑ Academia de Ciencias Médicas de Bilbao » La Academia de Ciencias Médicas de Bilbao incorpora tres nuevas secciones. (Noiz kontsultatua: 2023-03-04).
* ↑ «Noticias | colvet.es» www.colvet.es (Noiz kontsultatua: 2023-03-04).
* ↑ «Emakumeen arrastoa, jazarpenaren gainetik - Aiaraldea» Alea.eus (Noiz kontsultatua: 2023-03-04).
* ↑ https://aiaraldea.eus/laudio/1631632780774-bederatzi-emakume-erreferente-itzalpetik-argira

## Kanpo estekak

* Datuak: Q116968741